Muhammad Arofa ad-Desukiy. Muhammad ibn Ahmad ibn Arofa ad-Desukiy (hijriy 1230/milodiy 1815-yil aprelda vafot etgan) ad-Desukiy yoki ad-Dusuqiy nomi bilan tanilgan. Desukiy Misrning Desouk shahridan boʻlgan Molikiy mazhabidagi taniqli huquqshunos hisoblanadi. Hayoti. Ad-Desukiy Shimoliy Misrdagi Desouk shahrida tugʻilgan. U Desoukdan Qohiraga koʻchib oʻtgan va oʻsha yerda al-Azhar universitetining bir qator olimlar, xususan, Ahmad ad-Dardir qoʻl ostida saboq oldi. Ad-Darir yozgan „Halilning Muxtasari“ asari Molikiy mazhabidagi eng muhim soʻnggi asarlardan biridir. Uning Molikiy fiqhidagi eng muhim hissasi „Hoshiya“ („Halilning Muxtasari“ asarini izohlashiga oid eslatmalari) asari boʻlib, u Molikiy mazhabining fatvo berish holatlarida eng koʻp murojaat qilingan asarlardan biridir. Ad-Desukiy al-Azhardagi oʻqitish uslubida va oʻz asarlarida murakkab masalalarni soddalashtirish qobiliyati bilan mashhur edi. Hasan al-Attor uning eng mashhur shogirdlaridan biri boʻlib, keyinchalik al-Azharning buyuk imomi boʻlgan. Desukiy 1815-yilda Qohirada vafot etgan.